મારા પોતાના જીવનમાં અને ડૉક્ટર તરીકે કારર્કિદી શરૂકર્યાના અનેક વર્ષોમાં મેં ખરેખર એવા અનેક ડૉક્ટર્સને જોયા છે અને તેમના માંથી પ્રેરણા મેળવી છે, જેઓ દર્દીની સેવાને પોતાનો જીવનમંત્ર બનાવીને જીવ્યા છે. દેશના અનેક દુર્ગમ વિસ્તારોમાં જઈને અનેક દર્દીઓના નિદાન-ઉપચાર કર્યા છે, નિશુલ્ક ઓપરેશન્સ કર્યા છે, આર્થિક સહાયો અને સાંત્વનાઓ પણ આપી છે. તેમની સેવા-શુશ્રૂષામાં જીવન વ્યતીત કર્યું છે. આવા અનેકાનેક ડૉક્ટર્સ આજના દિન-વિશેષ નિમિત્તે ધન્યવાદ અને સહૃદય સન્માનને પાત્ર છે.